ग्वालियर। भारतीय जनता पार्टी के जिलाध्यक्ष को लेकर दो दिन तक बिछी रही सियासी बिसात के बाद आखिरकार देवेश शर्मा अध्यक्ष बन गए। हालांकि पहले से ही लग रहा था कि जिला मुख्यालय में बैठ कर किए गए सांसद व केंद्रीय मंत्री नरेंद्र सिंह के इशारे को ही अंतिम फैसला मान लिया जाएगा। इसके साथ ही ग्वालियर ग्रामीण इकाई के लिए वीरेंद्र जैन के नाम की घोषणा अभी नहीं की जासकी है।
भाजपा जिला इकाई के अध्यक्ष पद के लिए अंतिम फैसला भोपाल में मंथन के बाद ही किया जासका। इस बीच तमाम दावेदारों के बीच आमराय को लेकर दो दिन मशक्कत चलती रही, लेकिन कामयाबी नहीं मिली। लिहाजा माहौल में सियासी गर्माहट बनी रही। जिलाध्यक्ष पद पर देवेश शर्मा, जय सिंह कुशवाह, बृजेन्द्र सिंह जादौन और राजेश सोलंकी के बीच रस्साकशी हुई। हालांकि जातीय समीकरणों के प्रोपेगंडा के बाद केंद्रीय मंत्री नरेंद्र सिंह तोमर की पसंद होने की वजह से देवेश शर्मा का पलड़ा भारी रहा। आखिर कार सोमवार रात उन्हें जिलाध्यक्ष बनाने की घोषणा कर दी गई।
संसद-विधायक सबने लगाया जोर
नगर निगम से केन्द्र तक की सत्ता पर काबिज भाजपा के जिलाध्यक्ष को लेकर उठापटक होना आसानी से समझा जा सकता है। इसीलिए जिलाध्यक्षों को लेकर पूरे प्रदेश में जारी जोड़तोड़ की सियासी पैंतरेबाजी पर राजधानी से भी सीधी नजर रखी गई। कहने को तो भाजपा में काडर का अनुशासन कड़ा माना जाता है, लेकिन सूबे में लगातार सत्ता पर काबिज रहने के वजह से जिलाध्यक्ष पद भी महत्वपूर्ण कड़ी माना जाने लगा है। लिहाजा शहर से राजधानी तक रस्साकशी का तनाव महसूस किया गया। मंत्रियों से लेकर सांसद, विधायक तक अपनी पसंद मनवाने के लिए के जोर लगाने में जुटे रहे।
भाजपा दफ्तर में गरमाया माहौल, अनुशासित काडर खुलकर आमने-सामने
जिलाध्यक्ष के लिए गोटियां बिठाने को लेकर रविवार को रात भर काफी गहमागहमी रहने के बाद सोमवार सुबह से शाम तक सभी दावेदार अपने-अपने समीकरण मजबूत बनाने में जुटे रहे। दरअसल दोपहर से जिलाध्यक्ष के लिए नामांकन दाखिल किए जाने समेत दीगर कवायदें जारी रहीं, जिसे लेकर दावेदारों व उनके समर्थकों का भाजपा कार्यालय पर जमावड़ा लगा है। इसके बाद नामांकनों की जांच और नाम वापसी के बाद रायशुमारी की बात आई। हालांकि केंद्रीय मंत्री नरेंद्र सिंह तोमर द्वारा देवेश शर्मा के नाम का इशारा कर देने के बाद से उनका जिलाध्यक्ष बनना तय माना लिया गया था।
अज्ञातवास में रहे निर्वाचन अधिकारी रामलाल
निर्वाचन प्रक्रिया को संपन्न कराने के लिए भाजपा के सहायक जिला निर्वाचन अधिकारी विधायक रामलाल रौतेले शनिवार को शहर में आ चुके थे, लेकिन चुनिंदा नेताओं को छोड़कर वह लगभग अज्ञातवास जैसी स्थिति में रहे। दरअसल जिला निर्वाचन अधिकारी प्रभात साहू द्वारा पारिवारिक व्यस्तता का हवाला देकर ग्वालियर में जिलाध्यक्ष का चुनाव कराने में असमर्थता जाहिर किए जाने के बाद पूरी जिम्मेदारी रौतेले को सौंपी गई थी।
आगे की स्लाइड में मौजूदा अध्यक्ष के साथ जिलाध्यक्ष चुने गए देवेश शर्मा....
hin_Deva hin_Deva hin_Deva hin_Deva hin_Deva hin_Deva bho_Deva hin_Deva bho_Deva